ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

----------- 2019 թվականի N-----Ն

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀՀ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ** **ԴԵԿՏԵՄԲԵՐԻ 27-Ի N1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասին համապատասխան` Հայաստանի Հանրապետության կառավարությունը ***որոշում է.***

1.«Հայաստանի Հանրապետության 2019 թվականի պետական բյուջեի մասին» օրենքի թիվ 1 հավելվածում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման NN 3, 4, 5, 11 և 12 հավելվածներում կատարել փոփոխություններ և լրացումներ` համաձայն NN 1, 2, 3, 4, 5, 6, 7 և 8 հավելվածների:

2. Հայաստանի Հանրապետության կրթության, գիտության, մշակույթի և սպորտի նախարարին՝ սույն որոշմամբ նախատեսված գումարները դրամաշնորհային պայմանագրերի հիման վրա տրամադրել Երևանի Գ. Զոհրապի անվան N 97 ավագ դպրոց» ՊՈԱԿ-ին, Երևանի N 195 ավագ դպրոց» ՊՈԱԿ-ին, Ախուրյանի Ն. Աղբալյանի անվան ավագ դպրոց» ՊՈԱԿ-ին, «Վանաձորի Մ. Խորենացու անվան թիվ 17 ավագ դպրոց» ՊՈԱԿ-ին, Սարդարապատի միջնակարգ դպրոց» ՊՈԱԿ-ին:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՏԵՂԵԿԱՆՔ – ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀՀ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ** **ԴԵԿՏԵՄԲԵՐԻ 27-Ի N1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի անհրաժեշտությունը (նպատակը).**

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը բխում է հանրակրթական ուսումնական հաստատությունների վերանորոգման և վերակառուցման անհրաժեշտությունից:

**Ընթացիկ իրավիճակը և խնդիրները.**

ՀՀ կրթության, գիտության, մշակույթի և սպորտի նախարարությանն են դիմել մի շարք պետական ոչ առևտրային կազմակերպություններ, որոնց խնդիրները վերաբերում են այդ ուսումնական հաստատություններն ամրացված շենքերի անբարենպաստ պայմանների, ջեռուցման և էլեկտրոմատակարման համակարգերի վատթար վիճակի և նմանատիպ այլ խնդիրների հետ։ Այդ դիմումներից մի մասում առկա է խնդրանք՝ ուսումնական պրոցեսի նորմալ ընթացքի ապահովման համար հնարավորություն տալ կազմակերպության տնտեսված միջոցների հաշվին կատարել վերանորոգում (որոնց տրվել է դրական լուծում), սակայն շատ հաստատություններ հնարավորություն չունեն սեփական միջոցների հաշվին իրականացնել անհրաժեշտ աշխատանքները՝ պայմանավորված պահանջվող ֆինասական միջոցների բացակայությամբ:

Հաշվի առնելով «Գնումների մասին» ՀՀ օրենքի 15-րդ հոդվածի 4-րդ մասի պահանջները, ըստ որոնց շինարարական աշխատանքների գնման համար ֆինանսական միջոցներ նախատեսվում են սահմանված կարգով հաստատված և փորձաքննություն անցած նախագծային փաստաթղթերի հիման վրա` ընտրվել են այն աշխատանքները, որոնց համար առկա են ՀՀ օրենսդրությանը համապատասխան փորձաքննություն անցած նախագծանախահաշվային փաստաթղթեր, մասնավորապես.

* Արարատի մարզի Մասիսի N 5 ավագ դպրոց» ՊՈԱԿ-ի ջերմամատակարարման կաթսայատան վերակառուցման աշխատանքներ. նախատեսվում է իրականացնել հետևյալ աշխատանքները՝ թվով 2՝ յուրաքանչյուրը 220 կիլովատտ-ժամ հզորությամբ ավտոմատացված ջրային գազայրիչով (ՕԳԳ-ն ոչ պակաս 95%) կաթսայի, ջեռուցման, պահեստավորող, շրջանառու պոմպերի և օժանդակ այլ սարքավորումների տեղադրում: Առկա են օրենքով սահմանված կարգով փորձաքննություն անցած նախագծանախահաշվային փաստաթղթերը՝ մասնավորապես մշակվել են ՆՈՄ Պրոյեկտ» ՍՊԸ-ի կողմից, իսկ փորձաքննություն են անցել ԱՐՄՍՏՐՈՅ» ՍՊԸ-ի կողմից: Ըստ փաստաթղթերի՝ շինարարության նախահաշվային արժեքը կազմում է 12330.6 հազ. ՀՀ դրամ:
* Երևանի Գ. Զոհրապի անվան N 97 ավագ դպրոց» ՊՈԱԿ-ի առաջին մասնաշենքի տանիքի վերանորոգման աշխատանքներ՝ այդ թվում 570.4 քառակուսի մետր մակերեսով ցինկապատ պրոֆիլավոր թիթեղի, կավարամածի և գագաթի տախտակամածի տեղադրմամբ, և մարզադահլիճի վերանորոգման աշխատանքներ՝ այդ թվում 100.53 քառակուսի մետր մակերեսով ցեմենտե հարթեցնող շերտի և 131.75 քառակուսի մետր մակերեսով փայտե չորսուներից հատակի կառուցմամբ, հղկմամբ և յուղաներկմամբ: Առկա են օրենքով սահմանված կարգով փորձաքննություն անցած նախագծանախահաշվային փաստաթղթերը` մասնավորապես մշակվել են Արխի-Էվրիկա» ՍՊԸ-ի կողմից, իսկ փորձաքննություն են անցել Առաջընթաց-ԿՏԲ» ՍՊԸ-ի կողմից: Ըստ փաստաթղթերի՝ շինարարության նախահաշվային արժեքը կազմում է 27817.0 հազ. ՀՀ դրամ:
* Երևանի N 195 ավագ դպրոց» ՊՈԱԿ-ի տանիքի վերանորոգման աշխատանքներ. նախատեսվում է իրականացնել տանիքի վերանորոգման հետևյալ աշխատանքները՝ հարթ տանիքի 2017.83 քառակուսի մետր մակերեսով ցեմենտավազե հարթաշերտի, 2382.53 քառակուսի մետր մակերեսով հիդրոմեկուսիչ շերտի և 867 քառակուսի մետր մակերեսով ցինկապատ հարթ թիթեղի տեղադրում: Առկա են օրենքով սահմանված կարգով փորձաքննություն անցած նախագծանախահաշվային փաստաթղթերը` մասնավորապես մշակվել են Արխի-Էվրիկա» ՍՊԸ-ի կողմից, իսկ փորձաքննություն են անցել Առաջընթաց-ԿՏԲ» ՍՊԸ-ի կողմից: Ըստ փաստաթղթերի՝ շինարարության նախահաշվային արժեքը կազմում է 33985.2 հազ. ՀՀ դրամ:
* Ախուրյանի Ն. Աղբալյանի անվան ավագ դպրոց» ՊՈԱԿ-ի երկրորդ հարկի՝ այդ թվում պատերի, առաստաղների հարդարման, դռների վերանորոգման և տանիքի վերանորոգման՝ այդ թվում 653 քառակուսի մետր մակերեսով պատերի և 315 քառակուսի մետր մակերեսով առաստաղի լատեքսաներկով ներկման և մածիկապատման, ինչպես նաև տանիքի 50 քառակուսի մետր մակերեսով ցինկապատ թիթեղյա ջրահեռացման առուների և 50 քառակուսի մետր մակերեսով ձնարգելիչների տեղադրման աշխատանքներ: Առկա են օրենքով սահմանված կարգով փորձաքննություն անցած նախագծանախահաշվային փաստաթղթերը` մասնավորապես մշակվել են ԱՔԱՐԱ» ՍՊԸ-ի կողմից, առկա է երաշխավորագիրը: Ըստ փաստաթղթերի՝ շինարարության նախահաշվային արժեքը կազմում է 2802.0 հազ. ՀՀ դրամ:
* «Վանաձորի Մ. Խորենացու անվան թիվ 17 ավագ դպրոց» ՊՈԱԿ-ի մարզադահլիճի՝ այդ թվում 302.8 քառակուսի մետր մակերեսով 50 միլիմետր հաստությամ ցեմենտ-ավազային հարթեցուցիչ շերտի տեղադրման և վինիլային ծածկույթի ինքնահավասարվող հարթաշերտով իրականացման, պատերի, առաստաղի և հանդերձարանների հարդարման, մետաղապլաստե դռների տեղադրման աշխատանքներ և սան. հանգույցների վերանորոգման՝ այդ թվում 45.8 քառակուսի մետր մակերեսով կերամիկական սալիկներով պատերի երեսապատման, 35.2 քառակուսի մետր մակերեսով կերամիկական հատակների կառուցման և հարդարման այլ աշխատանքներ: Առկա են օրենքով սահմանված կարգով փորձաքննություն անցած նախագծանախահաշվային փաստաթղթերը` մասնավորապես մշակվել են Գոռտեխպրոեկտ» ՍՊԸ-ի կողմից, առկա է երաշխավորագիրը: Ըստ փաստաթղթերի՝ շինարարության նախահաշվային արժեքը կազմում է 22084.8 հազ. ՀՀ դրամ:
* Սարդարապատի միջնակարգ դպրոց» ՊՈԱԿ-ի մարզադահլիճի տանիքի վերանորոգման աշխատանքներ. նախատեսվում է իրականացնել հետևյալ աշխատանքները՝ 4.87 խորանարդ մետր ծավալով տանիքի հականեխիչ մածիկով մշակված փայտե կրող կոնստրուկցիաների տեղադրում և հակահրդեհային պաշտպանություն, 358 քառակուսի մետր մակերեսով տանիքի ծածկույթի իրականացում ցինկապատ պրոֆիլավոր թիթեղով, 40 մետր տանիքի ջրհորդանի և գոգնոցի իրականացում հարթ ցինկապատ թիթեղով, ինչպես նաև հարդարման այլ աշխատանքներ: Առկա են օրենքով սահմանված կարգով փորձաքննություն անցած նախագծանախահաշվային փաստաթղթերը՝ մասնավորապես մշակվել են Եր շին նախագիծ» ՍՊԸ-ի կողմից, իսկ փորձաքննություն են անցել Նշան և որդիներ» ՍՊԸ-ի կողմից, առկա է երաշխավորագիրը: Ըստ փաստաթղթերի՝ շինարարության նախահաշվային արժեքը կազմում է 6870.6 հազ. ՀՀ դրամ:
* Արագածոտնի մարզի «Վարդենիսի միջնակարգ դպրոց ՊՈԱԿ–ի կառուցման մնացորդային աշխատանքներ: Նախատեսվում է իրականացնել հետևյալ աշխատանքները. ուսումնական մասնաշենքի կառուցման՝ այդ թվում համաշինարարական աշխատանքների, ներքին ջրամատակարարման և կոյուղու, օդափոխության, ջեռուցման աշխատանքներ, կաթսայատան կառուցման՝ այդ թվում համաշինարարական և ջերմատեխնիկական աշխատանքներ, բարեկարգման՝ այդ թվում խճային հիմքի կառուցման և բետոնե եզրաքարերի տեղադրման աշխատանքներ, մետաղական ցանկապատի կառուցման՝ այդ թվում բետոնե հիմքերի կառուցման, մետաղական խողովակների և անկյունակների տեղադրման և ցանկապատի յուղաներկման աշխատանքներ: Առկա են օրենքով սահմանված կարգով փորձաքննություն անցած նախագծանախահաշվային փաստաթղթեր՝ մասնավորապես մշակվել են Բագարանի Բարիք» ՓԲԸ-ի կողմից, իսկ փորձաքննություն են անցել Արման-Երեմ» ՍՊԸ-ի կողմից: Ըստ փաստաթղթերի՝ շինարարության մնացորդային աշխատանքների նախահաշվային արժեքը կազմում է 70519.7 հազ. ՀՀ դրամ:

Բացի վերոգրյալը, Վարդենիսի Հ. Համբարձումյանի անվան ավագ դպրոց»  
ՊՈԱԿ-ին ամրացված շենք-շինությունները նույնպես ունեն հրատապ վերանորոգման կարիք, սակայն առկա չեն ՀՀ օրենսդրությանը համապատասխան փորձաքննություն անցած նախագծանախահաշվային փաստաթղթերը, որոնց մշակման համար անհրաժեշտ է 7602.2 հազ. ՀՀ դրամ: Հիմք ընդունելով ՀՀ քաղաքաշինության նախարարի 2009 թվականի ապրիլի 3-ի N 35-Ն հրամանի հավելվածի 2-րդ գլխի Շենքեր և կառուցվածքներ» աղյուսակի Հասարակական շենքեր և կառուցվածքներ» 2-րդ գլխի շինարարական աշխատանքների խոշորացված ցուցանիշները /ՇԱԽՑ/՝ հաշվարկը կատարվել է հետևյալ կերպ. Հանրակրթական դպրոցներ» 2.1 կետ 40-րդ ենթակետի շինարարական աշխատանքների արժեքը /դպրոցի մասնաշենքի կառուցում/՝ 1800 քմ x 204.49 հազ. ՀՀ դրամ x 1.2 x 1.24 = 547706.016 հազ. դրամ, որտեղ՝ 1.2 - ԱԱՀ գործակիցն է, 1.24-ը՝ արժեքի փոփոխման մոտավոր ինդեքսի աճի միջինացված ցուցանիշն է: Շենք շինությունների ընդհանուր մակերեսը 3602.3 քմ. Է, որից օգտագործվում է 1800 քմ.-ն: Համաձայն նույն հրամանի՝ ՕԲՅԵԿՏԻ ԱՐԺԵՔԻ ՄՈՏԱՎՈՐ ԽՈՇՈՐԱՑՎԱԾ ԿԱՌՈՒՑՎԱԾՔ - բաժնի՝ Հարդարման աշխատանքները կազմում՝ 17.5%, Դռներ և պատուհանները՝ 10.0%, Սանտեխաշխատանքները՝ 5.7%, էլեկտրաաշխատանքները՝ 1.5%, ԸՆԴԱՄԵՆԸ՝ 547706.016 հազ. ՀՀ դրամ x 34.7% = 190054 հազ. ՀՀ դրամ: Նախագծանախահաշվային աշխատանքներ. ՀՀ քաղաքաշինության նախարարի 2008 թվականի փետրվարի 15-ի N 19-Ն հրամանի 9-րդ գլխի հավելված Ա-ի աղյուսակ Ա1-ի VI-րդ կետի (Կրթական և ուսումնական նշանակության շենքեր և շինություններ) 6.2 ենթակետի օբյեկտը ըստ բարդության 3-րդ կարգի է, ըստ 6-րդ գլխի 8-րդ աղյուսակի (Հիմնական նախագծային աշխատանքների նորմատիվը շինարարության /վերակառուցման/ արժեքի նկատմամբ տոկոսային արտահայտությամբ՝ ըստ օբյեկտների բարդության կարգի) նախագծանախահաշվային փաստաթղթերի արժեքը կազմում է մնացորդային շինամոնտաժային աշխատանքների 4%-ը` 7602.2 հազ. ՀՀ դրամ: Սույն նախագծով նախատեսվում է փոխհատուցել նախագծանահաշվային փաստաթղթերի մշակման ծախսերը՝ 7602.2 հազ. ՀՀ դրամը, իսկ շինարարական աշխատանքները կներառվեն հետագա տարիների պետական բյուջեներում:

**Կարգավորման նպատակը և բնույթը.**

Նախագծով նախատեսվում է Արարատի մարզի «Մասիսի N 5 ավագ դպրոց ՊՈԱԿ–ին, Երևանի Գ. Զոհրապի անվան N 97 ավագ դպրոց» ՊՈԱԿ-ին, «Երևանի N 195 ավագ դպրոց ՊՈԱԿ-ին, Ախուրյանի Ն. Աղբալյանի անվան ավագ դպրոց» ՊՈԱԿ-ին, «Վանաձորի Մ. Խորենացու անվան թիվ 17 ավագ դպրոց» ՊՈԱԿ-ին, Վարդենիսի Հ. Համբարձումյանի անվան ավագ դպրոց» ՊՈԱԿ-ին, Սարդարապատի միջնակարգ դպրոց» ՊՈԱԿ-ին, Արագածոտնի մարզի Վարդենիսի միջնակարգ դպրոց» ՊՈԱԿ-ին ամրացված շենք-շինությունների վերակառուցման և վերանորոգման, ինչպես նաև դրա համար անհրաժեշտ նախագծման, նախագծանախահաշվային փաստաթղթերի մշակման, նախագծանախահաշվային փաստաթղթերի փորձաքննության, շենքերի տեխնիկական վիճակի հետազննության համար գումարներ հատկացնել.

* ՀՀ կրթության, գիտության, մշակույթի և սպորտի նախարարությանը 2019 թվականին տրամադրել 86689.0 հազ. ՀՀ դրամ բյուջետային ծախսերի տնտեսագիտական դասակարգման «Կապիտալ դրամաշնորհներ պետական հատվածի այլ մակարդակներին» հոդվածով, մասնավորապես՝ Երևանի Գ. Զոհրապի անվան N 97 ավագ դպրոց» ՊՈԱԿ-ի առաջին մասնաշենքի տանիքի և մարզադահլիճի վերանորոգման աշխատանքներ (27817.0 հազ. ՀՀ դրամ), Երևանի N 195 ավագ դպրոց» ՊՈԱԿ-ի տանիքի վերանորոգման աշխատանքներ (33985.2 հազ. ՀՀ դրամ), Ախուրյանի Ն. Աղբալյանի անվան ավագ դպրոց» ՊՈԱԿ-ի երկրորդ հարկի և տանիքի վերանորոգման աշխատանքներ (2802.0 հազ. ՀՀ դրամ), «Վանաձորի Մ. Խորենացու անվան թիվ 17 ավագ դպրոց» ՊՈԱԿ-ի մարզադահլիճի և սան. հանգույցների վերանորոգման աշխատանքներ (22084.8 հազ. ՀՀ դրամ):
* ՀՀ Արմավիրի մարզպետարանին 2019 թվականին տրամադրել 6870.6 հազ. ՀՀ դրամ բյուջետային ծախսերի տնտեսագիտական դասակարգման «Կապիտալ դրամաշնորհներ պետական հատվածի այլ մակարդակներին» հոդվածով՝ Սարդարապատի միջնակարգ դպրոց» ՊՈԱԿ-ի մարզադահլիճի տանիքի վերանորոգման աշխատանքների նպատակով:
* ՀՀ քաղաքաշինության կոմիտեին 2019 թվականին տրամադրել 90452.5 հազ. ՀՀ դրամ, որից 7602.2 հազ. ՀՀ դրամը բյուջետային ծախսերի տնտեսագիտական դասակարգման «Նախագծահետազոտական ծախսեր» հոդվածով՝ Վարդենիսի Հ. Համբարձումյանի անվան ավագ դպրոց» ՊՈԱԿ-ին ամրացված շենք-շինությունների վերանորոգման աշխատանքների համար նախագծանահաշվային փաստաթղթերի մշակման ծախսերի նպատակով, և 82850.3 հազ. ՀՀ դրամը բյուջետային ծախսերի տնտեսագիտական դասակարգման «Շենքերի և շինությունների շինարարություն» նոր հոդվածով, մասնավորապես՝ 12330.6 հազ. ՀՀ դրամը Մասիսի N 5 ավագ դպրոց» ՊՈԱԿ-ի ջերմամատակարարման կաթսայատան վերակառուցման աշխատանքների, և 70519.7 հազ. ՀՀ դրամը՝ Արագածոտնի մարզի «Վարդենիսի միջակարգ դպրոց  
  ՊՈԱԿ–ի կառուցման մնացորդային աշխատանքների համար:

Վերը նշված հատկացվող գումարները նախարարությունն առաջարկում է տրամադրել 2019 թվականի ՀՀ պետական բյուջեի «1192 Կրթության որակի ապահովում» ծրագրի «11017 Կրթության և գիտության ոլորտի այլ միջոցառումներ» միջոցառմամբ նախատեսված միջոցներից:

Նշված ուսումնական հաստատությունները՝ Երևանի Գ. Զոհրապի անվան N 97 ավագ դպրոց» ՊՈԱԿ-ը, Երևանի N 195 ավագ դպրոց» ՊՈԱԿ-ը, Ախուրյանի Ն. Աղբալյանի անվան ավագ դպրոց» ՊՈԱԿ-ը, «Վանաձորի Մ. Խորենացու անվան թիվ 17 ավագ դպրոց» ՊՈԱԿ-ը, Սարդարապատի միջնակարգ դպրոց» ՊՈԱԿ-ը գնման գործընթացները պետք է կազմակերպեն «Գնումների մասին» ՀՀ օրենսդրությամբ սահմանված կարգով:

ՀՀ Արարատի մարզի «Մասիսի N 5 ավագ դպրոց ՊՈԱԿ–ի ջերմամատակարարման կաթսայատան վերակառուցման և Արագածոտնի մարզի «Վարդենիսի միջնակարգ դպրոց ՊՈԱԿ–ի կառուցման մնացորդային աշխատանքների գնման գործընթացների իրականացման վրա չի կիրառվելու «Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-Ն որոշումն ուժը կորցրած ճանաչելու մասին 2017 թվականի մայիսի 4-ի N 526-Ն որոշման 32-րդ կետի 5-րդ ենթակետի պահանջն այն մասին, որ կանխավճարի չափը չի կարող գերազանցել ընտրված մասնակցի առաջարկած գնի 25 տոկոսը: Արդյունքում, ՀՀ քաղաքաշինության կոմիտեին 2019 թվականի ընթացքում վերապահված /մեկնարկած/ գործընթացներին՝ որպես բյուջետային ստորադաս կարգադրիչ, հնարավոր կլինի ապահովել /շարունակել և ավարտել/ նաև 2020 թվականի առաջին եռամսյակում:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության աշխատակիցները:

**Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունման արդյունքում կբարելավվեն թվով 9 ուսումնական հաստատությունների շենքային պայմանները՝ լուծելով հրատապ այնպիսի խնդիրներ, ինչպիսիք են մասնաշենքերի հարկերի, տանիքների, մարզադահլիճների, սանհանգույցների վերանորոգումը, ջեռուցման համակարգերի վերակառուցումը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀՀ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ** **ԴԵԿՏԵՄԲԵՐԻ 27-Ի N1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

**«**Հայաստանի Հանրապետության 2019 թվականի պետական բյուջեի մասին**»** օրենքում և Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի։

## ՏԵՂԵԿԱՆՔ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀՀ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ** **ԴԵԿՏԵՄԲԵՐԻ 27-Ի N1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

Չկան: